JohanHeinsen/ENO huggingface dataset:
Viborger Samler, 1848-12-06
Man maa, naar alle Efterretninger fra Berlin sammenholdes med hverandre, antage: at Hr. Gagerns Mission ei heller er kronet med et ønskeligt Resultat, og at del er umuligt for v. Vincke at organisere et nyt Ministerium. Parrisius's Yttring den 30te Novbr. i Nationalforsamlingen i Brandenburg, at han var kommen til Brandenburg for at medvirke til Dannelsen af en beslutningsdygtig Forsamling og styrte et Ministerium, der var en Fjende af Folket og af Friheden, foranledigede stor Uro i Forsamlingen. Parrisius kaldtes til Orden.
Viborger Samler, 1848-12-06
National-Zeit. udkom atter den 30te Novbr. og aabnede sine Spalter med en Udvikling til Fordeel for det democratiske constitutionelle Monarchi.
Viborger Samler, 1848-12-06
Keiserdømmet Østerrig. Wien, d. 29de Octbr. Rigsdagsmødet den 27de i Kremfter var høist betydningsfuldt, da Andragendet om at ansee de sidste Forhandlingsprotocoller af 28de, 29de, 30te og 31te Octbr. som ikke existerende antoges med 143 imod 124 Stemmer. Saaledes er Octoberrevolutionen desavoueret, og den venstre Side har lidt et føleligt Nederlag. Fyrsten af Schwarzenberg besteg Tribunen og oplæste under gjentagne, længevedholdende, ofte stormende Bifaldsyttringer et vidtløftigt og vigtigt Program. Dettes Hovedmomenter ere: Constitutionelt Monarchi, lige Rettigheder for, og uhindret Udvikling af Nationaliteterne; alle Statsborgeres Liighed for Loven; Offentlighed i alle Grene af Statslivet; frie Communer og frie Anstalter for Landsdelene i indre Anliggender, omslyngede af en kraftfuld Centralmagt Sanction af Forfatningen ved Hs. Maj.; Ministeriet vil ikke lade sig overfløie af frisindede Jnstitutioner, men sætte sig i Spidsen for disse; Simplificering af Statsmagten; Administrationens Adskillelse fra Justitsen; Standsning af Pressens Misbrug ved Repressivforholdsregler; Regulering af Foreningsretten; Wien skal ophjælpes, og Undtagelsestilstanden ophøre saasnart som muligt; i den organiske Forbindelse med Østerrig skal det lomb. venet. Kongerige finde en Garanti for sin Nationalitet; Hæren maa staae rustet for at værne og Rigets Jntegritet; det italienske Folk skal nyde en Forfatning, der omfatter de forskjellige Stemmer; i Ungarn reise sig Folkeslag, hvis Rettigheder, ere krænkede, imod et Parti, de ville en mere tilsluttet Forening med os, Ministeriet vil understøtte dem med alle Midler, og bekæmpe en forbrydersk Factions Skrækkeherredømme; alle de til Monarchiet hørende Stammer og Lande skulle forenes til et stort Statslegeme; Østerrigs Bestaaen i Statseenhed er en Nødvendighed, og Fornødenhed, saavel for Tydskland som for Europa; først da, naar Østerrig og Tydskland have erholdt faste Former, vil det være muligt at bestemme deres gjensidige Forhold; ingen Jndflydelse udenfra indrømmes paa den uafhængige Omformen i det Jndre. – Saadanne ere Hovedpuncterne i vor Politik. Vedholdende bifaldsyttringer fulgte efter dette Foredrag.
Viborger Samler, 1848-12-06
Fra Wien meldes fremdeles, at Operationerne imod Ungarerne skulle definitivt begynde den 1ste Decbr., og Fyrsten af Windisch Gräz samt Jellachich begive sig til Hæren. J Wien forblive 35,000 Md. som Garnison, De i Wien værende østerrigske Deputerede fra Frankfurt am Main have protesteret imod den 2den og 3die Paragraph i den tydske Rigsforfatning, og man vil i en Forsamling andrage paa en Adresse om Forandring i disse Paragrapher, ifølge hvilke de til Keiserdømmet hørende Provindser, der ikke høre til den tydske Fælledsstat, kunved personel Union ere forbundne med de tydske Provindser. Mistillidsvota til de Herrer Rigsdagsdeputerede i Kremsier blive hyppigere.
Viborger Samler, 1848-12-06
Af det ovenfor Anførte følger, at Berlinerefterretningen om Østerrigs Udmeldelse af, og Adskillelse fra det i Frankfurt proclamerede store tydske Fædreland er forkastet. Grätz er ikke erklæret i Beleiringstilstand.
Viborger Samler, 1848-12-06
Fra Frankfurt meldes under 28de Novbr., at, efterat Rigsforsamlingen havde forkastet to Andragender, det ene om Tilbagetagelsen af sammes Beslutning angaaende en Sørgefest for Robert Blum, det andet om sammes Sistering indtil fuldstændige Oplysninger om hans Domfældelse ere erholdte, besluttedes en Kirkefest til Ære for Blum og derefter antoges med nogle Modificationer hele Afsnittet af Forfatningen, betræffende Rigsretten. Debatten og Afstemningen i Anliggendet om det østerrigske Spørgsmaal er udsat af Rigsdagen. Jtalien. Til Paris ankom den 26de Novbr. om Aftenen en overordentlig Coureer, der forlod Rom den 19de Novbr. og overbragte det franske Cabinet den Efterretning, at Paven var flygtet. – Han holdtes i de sidste Dage fangen i sit Palads, da han ikke vilde sanctionere et eneste af det nye Ministeriums Decreter. Rygtet om at Radetzky er rørt af et Slagtilfælde, er ugrundet.
Viborger Samler, 1848-12-06
"Morning Cronicle for 25de Novbr. har en ledende Artikel, hvori meget skarpt dadles den Maade, hvorpaa Lord Palmerston er optraadt som Mægler i fire forskjellige vigtige politiske Forviklinger. J denne Artikel hedder det blandt Andet: Hvad den danske og preussiske Strid angaaer, da ville vi under Preussens nuværende Stilling kun indskrænke os til at recapitulere. Som sædvanligt blev Lord Palmerston her ikke ledet af faste Principer. Det Første, han gjorde, var at tillade sig en vilkaarlig Behandling af Tractaten og med Trudsler at kue den svagere Stat. Han søgte ei at skræmme Kongen af Preussen, med hvis beslægtede halve Liberalisme han sandsynligviis sympatiserede, og med hvem han, fra den Tid af han var kommet til Roret, havde indgaaet Forbindelser paa mere naturlige Alliancers Bekostning. Det er rigtignok sandt, at han (efterat have ladet den franske Republiks Regjering tage Jnitiativet) af den offentlige Mening her i Landet blev nødt til at sætte en Dæmning for den tydske Anmasselses utaalelige Hovmod. Men netop denne Jntervention var saa ilde anbragt, at Tiden vil vil vise, at Danmark, saafremt det selv havde turdet styre sine Anlingender, havde været istand til at give Undertrykkelsen een af disse Lærdomme, der fra Marathon, til Sempach og fra Sempach til Baylen have ladet Uretfærdigheden kjende den Svageres Kraft. Lad os imidlertid haabe at, da Lord Palmerstons Sympatier for Kongen af Preussen, nu, som man siger, ere faldne, i samme Grad som dennes Ulykke er stegen, han ikke paany vil understøtte ham i det Tilfælde, Kongen atter kommer til Magten, og at Danmark i hans Hænder ei vil miste den retmæssige Anerkjendelse som det har et saa ærefuldt Krav paa for dets kloge og vanskelige Udholdenhed, det paa den anden Side har viist." En i flere Numere fortsat Artikel i Hemp. Av." overskrevet Hvad vil Enden blive og hvad skulle vi gjøre?" ender sluttelig saaledes: "Ligesom Christian den Fjerde i fordums Dage ikke vilde slutte en vanærende fordærvelig Fred, uagtet hans Raadgivere formanede ham dertil, saaledes synes Kong Frederik den Syvende at have samme Sind, og vi hans Undersaattere ville ikke vige tilbage for den Fare, som han tør gaae imøde, men følge ham efter i den trygge Forviisning, at hans og vort Haab om et glædeligt og ærefuldt Udfald ikke skal blive beskjæmmet. Men for at dette kan skee, er det nødvendigt, at Krigen føres med Kraft men tillige med Besindighed; thi vi have ikke meget at vove, kunne derfor ikke sætte Alt paa Spil i eet Hovedslag. Det var ved Udholdenhed og Besindighed at Hollænderne seirede, og vi handle vistnok klogest, naar vi efterligne dem i disse 2 Stykker, og hverken ere for hidsige efter at ende Sagen ved et Vovestykke; thi det kunne vi dog ikke, og det er tillige et farligt Foretagende, ei heller blive utaalmodige, om Trykket skulde blive lidt haardere, eller Krigen lidt langvarigere, end vi maaskee i Begyndelsen have beregnet.
Viborger Samler, 1848-12-06
Jfølge nogle erholdte Oplysninger om det i forrige Avis omtalte Vaadeskud giør Flyst." opmærksom paa, at Ulykken skete derved, at den Paagjældende, ved hurtigt at reise den i Baaden liggende Mast iveiret, i Mørket komtil at rive et Toug op, som havde slynget sig om Bøssen. Det var derved at det ulykkelige Skud gik løs, der ramte den Person i Laaret, som havde opreist Masten, og tilføiede ham sit Banesaar.
Viborger Samler, 1848-12-06
En Oversættelse af Thiers's de la Propriete ved Prof. David vil om føie Tid udkomme paa Bing & Søns Forlag.
Viborger Samler, 1848-12-06
Sangeren Ferslev er i disse Dage vendt tilbage til Kbhvn., efterat der fra et af de større Theatre i London, har været gjort ham meget fordeelagtigt EngagementsTilbud. (Aalb. Av.)
Viborger Samler, 1848-12-06
Som et mærkeligt Exempel paa Menneskekjærlighed kan anføres, at det naadige Herskab paa Corselitze ikke tilsagde de Huusmænd, der vare ved Hæren, til Ugedags=Arbeide saalænge de vare i Krigen, men saasnart de havde faaet Permission og vare komne hjem, fordrede det ei alene en Godtgjørelse af 24 s. for hver af de forsømte Ugedage, men endog af Ugedagen til 1ste Mai 1849, hvilke det vel frygter for ikke at faae præsterede, da de Paagjældendes Permission ikke varer længere end til 1ste Marts. Da disse Menneskeer ikke have samlet Penge i Krigen, saa vægrede de dem ved at betale, men saa lod Hr. Forvalteren dem vide: at kunde de ikke betale, saa var der nok, som vilde have Husene. - Mon der ogsaa er nok, som hellere ville gaae i Krigen, end forrette Ugedagene til Herskabet, eller ogsaa betale dem, naar det stod til dem selv, og det ikke kom an paa at forsvare Fædrelandet, (L. F. A.)J "Kieler Correspd." synes man paa Hamborgs Vegne at frygte den directe Dampskibsforbindelse mellem Jylland og England; men saa skulle ogsaa ved den projecterede Kanal fra Kiel til Elben (Brunsbüttel) eller Nordsøen de tydske Skibe undgaae at betale Sundtolden. Udgifterne ved et saadant Kanalanlæg med Dybde for Krigsskibe ere forøvrigt anslaaede til smaa 46 Millioner Rbd. Dem skraber Slesvigholsteen vel just ikke sammen i en Fart.
Viborger Samler, 1848-12-06
Søcadetskolen i Kiel skulde aabnes den 1ste ds. Der har meldt sig 42 Elever, men kun 30 kunne optages.
Viborger Samler, 1848-12-06
"Schlesw. holst. Zeit." vil vide, at den Person, der paa snigmorderisk Viis overfaldt Ahlmann, nu er opdaget og at det skal være en dansk Officeer i Ribe, hvem man foreløbig har indespærret i Daareanstalten, for at stemple ham og hans Daad som vanvittig. (4)
Viborger Samler, 1848-12-06
Paa Als har man den 17de Novbr. om Aftenen seet et stærkt, rødt Nordlys, der i nogen Tid havde antaget Skikkelse af et graarødt Kors. (Berl. Td.)
Viborger Samler, 1848-12-06
Fra Mors skrives under 29de Novbr.: En Gaard mands Kone, der leed af Sindsygdom, fandt igaar Leilighed til at snige sig bort fra sin Familie og at kaste sig i Veigrøften uden for Gaarden. Hun savnedes og eftersøgtes strax, men endskjøndt hun neppe havde været borte i 5 Minutter, var dog hvert Forsøg til Gjenoplivning forgiæves. Den Afdøde var en særdeles agtværdig og almindelig afholdt Kone; Moder til 17 Børn, hvoraf 10 ere i Live, og levede under de lykkeligste Kaar og Forhold. For nogle Aar siden blev hun paavirket af de saakaldte Helligge", og indtraadte i deres Forsamlinger. Dette ledte til Religionsskrupler og omsider til Melancholi og Vanvid. Hun blev saaledes et af de flere Offere, de endelig ophørte gudelige Forsamlinger her have krævet. (Thist. Av.)
Viborger Samler, 1848-12-06
Handels= og Skibs=Efterretninger J en Artikel i Flyvepst." opmuntres vore Handlende i Provindskjøbstæderne til at stifte Foreninger by som districtsviis, og muligen engang om Aaret eller hvert andet Aar at sammenkalde et almindeligt Møde for hele Landet. Stod Handelstanden først der som en kraftig og oplyst Corporation vilde den ogsaa erhverve sig Ret til at tale med om de Anliggender, som vedrøre Landets Handel, i hvilken Hensigt Forfatteren foreslaaer Oprettelsen af et Handelskammer (i Lighed med det engelske board of trade), bestaaende af en af Lærerne i Statsoeconomi og Handelspolitik ved Universitetet, en Fabrikkyndig og 4 eller 3 praktiske og dygtige Kjøbmænd.
Viborger Samler, 1848-12-06
Odense. Onsdagen den 22de Novbr. sidstleden om Aftenen indstrandede paa det saakaldte Hatterev, der er beliggende i aaben Søe, omtrent 2 Mile østen for Samsøe, Slupskibet Øxenbjerg", ført af Skipper Brandt af Svendborg. Mandskabet er reddet. Af Ladningen, der bestod af 1173 Tdr. Ærter, er bjerget 120 Tdr. i vaad Tilstand. Skibet er Vrag. (Hp. Av.)
Viborger Samler, 1848-12-06
Den i Randers hjemmehørende, af et Jnteressentskab eiede Skonnert "Randers, ført af Capt. Clausen, har paa en Fragtfart fra Buenos=Aires til Rio Janeiro efter Sigende med en Ladning Uld) havt det Uheld at kulseile i en Storm men ved at kappe Masterne lykkedes det Besætningen igjen at bringe Skonnerten paa ret Kjøl. Den er siden indbragt til Rio Janeiro, hvor den skal repareres. Folkene ere alle i Behold.
Viborger Samler, 1848-12-06
Copulerede i Nykjøbing paa Mors: Skibscapitain Johan Wilhelm Kammerlehn og Frøken Thora Alvilde Kummelhoff.
Viborger Samler, 1848-12-06
J Aalborg, den 3die D. Skibscapitain Clausen og Enkemadame Pouline Møller, født Fischer.
Viborger Samler, 1848-12-06
Døde, Kjøbenhavn: Forhenværende Hofdame, Frøken Sophie Elisabeth Michaelsen, 81 Aar; Assistent ved Auctionscontoiret under Hof- og Stadsretten, Cand. juris Chr. Valentin Schwartzkopff; Blikkenslagermester Fredrik Pontius Edlund, 54 Aar; Peber Hendrich Møller, 59 Aar; Marchandiser Smidts Enke, Marta Elisabeth, 71 Aar; Johanne Møller, 75 Aar; Thee- og Porcellainshandler Ridlars Andresen Kornerup; Skomagermester J. C. O. Hindsberg, 58 Aar; Hedevig Andersen, f. Welken, 80 Aar; Malermester Johan Heinrich Runge; Sadelmagersvend Hans Ferdinand Madsen, 24 Aar; Enken Marie Lydi, f. Piper, 73 Aar. - Helsingør, Bødkermester Christian Schubel, 89 Aar. - Holbek: Karen Norlander, f. Johnsen, 61 Aar. - Aalborg: Værtshuusholder Kalums Enke, Else Jensdatter, 88 Aar; Slagtermester Lars Sørensen, 80 Aar. Randers, Marie Kirstine Brock, f. Nielsen.
Viborger Samler, 1848-12-06
AVERTISSEMENTS. Bal i Viborg Klub. Førstk. Søndag Aften Kl. 7 afholdes det første af de for Vintersaisonen bestemte Balleri Viborg Klub. Entreen er for en Herre med Dame 4 Mk., for hver Dame mere 1 Mk. og for Udenbyes eller ikke Medlemmer af Klubben 1 Rbd. Viborg, den 4de Decbr. 1818.
Viborger Samler, 1848-12-06
Balinspectionen. De gode Borgere i Skive, der under min Fraværelse i Sommer, formedelst Deeltagelse i Krigen, ved deres imod min Kone og 3 smaa Børn udviste Godgiørenhed bidroge til at lindre disses Kaar, aflægger jeg herved disses og min varmeste Erkjendtligheds Taksigelse. Skive, den 4de December 1848. Niels Lehd. Undertegnede er i disse Dage bleven forsynet med nye moderne blaa og graa Muffer og Kraver, samt med lyseblaa Militair Huer, som Alt sælges til muligst billige Priser. C. A. Andersen, Bundtmager.
Viborger Samler, 1848-12-06
En blaattigret Hanhund, med sort Hoved og forte Pletter, er kommen tilløbende til Overkjærsholm, hvor Eieren kan afhente den.
Viborger Samler, 1848-12-06
Kartoffelmeel, A. Essemann. i sjelden smukke Vare, faaes hos i Skive.
Viborger Samler, 1848-12-06
Det, ifølge min Opfordring i Avisen om at komme de ved Vinkel Præstegaards Brand brandlidte Tjenestefolk tilhielp, fra Forskjellige mig tilstillede Beløb, ialt 17 Rbd., har jeg afgivet til Hr. Pastor Øllgaard til Uddeling. H. Wissing.
Viborger Samler, 1848-12-06
Bleget & ubleget Lysegarn faaes hos J. Samson. Lyst St. Croix Puddersukker, Candis & fiin Melis, faaes M. P. Kjersgaard. Skive, den 6te December 1848. Ublandet St. Croix Rom, nye Svedsker, Catharineblommer, Rosiner, Figen, Malaga=Citroner, alt nylig arriveret, M. P. Kjersgaard. faaes hos
Viborger Samler, 1848-12-06
Kjøbenhavnsk Skraa=Tobak faaes hos M. P. Kjersgaard.
Viborger Samler, 1848-12-06
Nye Jslandsk Klipfisk faaes billig hos M. P. Kjersgaard.
Viborger Samler, 1848-12-06
En ny Stolpeseng er at faae tilkjøbs hos A. Pedersens Enke i Viborg.
Viborger Samler, 1848-12-06
Skifte-Jndkaldelse. Torsdagen den 28de December førstkommende, Kl. 10 Formiddag, bliver i det afdøde pensioneret Skolelærer Jørgen Ditlev Hybertz's Boe tilhørende Sted Nr. 92 paa Skomagergade i Nibe afholdt en Skiftesamling i bemeldte Boe. Hvilket herved bekjendtgjøres i Henhold til Placaten af 21de April 1824. Byfogedcontoiret i Nibe, den 30te November 1848. Lynge.
Viborger Samler, 1848-12-06
Licitation. Torsdagen den 14de December d. A., Kl. 10 Formiddag, afholdes offentlig Licitation paa Raadstuen i Viborg over Leverancen af 125 Tdr. Havre, 1000 Ls Ho og 1200 Ls Halm at levere til 9de Linie-Jnfanteri-Bataillon. Leverancen opbydes i større og mindre Partier; det Nærmere erfares af Conditionerne, som ere fremlagte til Eftersyn for Lysthavende paa Byfogedcontoiret sammesteds.
Viborger Samler, 1848-12-06
Jntendanturen i Nørrejylland, Fredericia, den 1ste Decbr. H. Nielsen. Durup Kroe.
Viborger Samler, 1848-12-06
Efter Begjæring af Procurator Dannisøe i Aalborg paa vedkommende Udlægshavers Vegne, bliver ved en eneste Auction, som afholdes Fredagen den 22de December d. A., Formiddag Kl. 9, hos Hr. Jens Jørgensen i Hurup Kroe, i Hurup Bye, Als Sogn og Aalborg Amt, dette Kroe sted med tilliggende Hauge, som ligger for en importabelSøgning, stillet til absolut Bortsalg, efter de ved Auctionen fremlæggende Conditioner, der og forud kunne erfares hos Reqvirenten i Aalborg og hos Hr. Jermin til Haslev gaards Mølle. Samme Dags Formiddag Kl. 10, bliver tillige ved Auction dersteds, bortsolgt det bemeldte Jens Jørgensen tilhørende og udlagte Ind- og Udboe af alle Slags, deriblandt: circa 130 Lod forarbeidet Sølv, en stor Deel fine og ordinaire Sengeklæder, 2de Kakkelovne, 1 15 Lpd.'s og 2de 4 Lpd." Vægter, 6 Sæt gode Fiskegarn, Chatoller, Dragkister og andre Kister, Borde, Stole og Speile, et Stueuhr, Kobber- og Messing-Kiedler, Kobber, Jern-, Tin- og Bliktøi, Lyse staaer, en Høvlebænk, Ankere og Kar m. m. m. Videre bortsælges samme Tid en ligeledes udlagt Panteobligation, stor 100 Rbd., og 2de Statsgjældsobligationer, den ene stor 66 Rbd. 64 s. og den anden stor 26 Rbd. 88 s. Vederhæftige Kjøbere gives 6 Ugers Credit. Lysthavende indbydes, til ovennævnte Tid og Sted at møde. Herredscontoiret paa Nørgaard, den 28de November 1848. Hvass.
Viborger Samler, 1848-12-06
Auction. Efter Hr. Forstraad Bangs Begjæring bliver i Hald Bøgeskov ved offentlig Auction Mandagen den 11te December næstkommende, Formiddag Kl. 10, bortsolgt en betydelig Deel til Gavntræe tjenlige Bøge og circa 30 Bunker Enebærriis. Lysthavende indbydes. Fiends Nørlyng Herreders Contoir, den 20de Novbr. 1848. B. H. Borgen.
Viborger Samler, 1848-12-06
Placat. Da der ingen Liebhavere meldte sig til den, den 29de f. M. her paa Contoiret, efter Vedkommendes Begjæring, berammede Auction over det Randers Hospital tilkommende Vederlag for Kongens Anpart Tiende af Thorning Sogn pro 1848, nemlig 48 Tdr. 2 Skpr. 3 3/2 Fdkr. Rug, 26 Tdr. 6 Skpr. 32/3 Fdkr. Byg og 43 Tdr. 5 Skpr. 2 3/4 Fdkr. Havre, saa bliver bemeldte Korn herved stillet til Bortsalg ved en ny Auction som afholdes her paa Contoiret Torsdagen den 14de d. M., om Formiddagen Kl. 10. Lysgaard og Hids Herreders Contoir, den 1ste December Haxthausen. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-12-07
Snsto-Tidende. Vid. pr. Forsendes med Brevposten i Danmark og Hertugdømmerne. 76 Aarg. Torsdagen den 7 December 1848. Nr. 209.
Viborger Samler, 1848-12-07
udenlandske Efterretninger. Frankerig. Paris, den 28de Novbr. Moniteuren anfører Navnene paa de henved 34 Deputerede, der ikke have afgivet deres Stemme i Cavaignac's Anliggende. (Den større Deel af de Jkke-Voterende var fraværende med Permission; af andre Fraværende udhæves: Thiers, Odilon Barrot, Dupin og Montalembert; iblandt de 34, der stemte imod Overgangen til Dagsordenen vare Proudhon, P. Leroux og Victor Hugo.) Lamartines Organ, Journalen le Bien public, erklærer sig nu for Cavaignac og imod Louis Napoleon. Rygtet om, at Paven paa sin Flugt fra Rom allerede skulde være landet i Marseille, gav Debatten i Nationalforsamlingen forhøiet Jnteresse. Det gunstige Jndtryk, som Cavaignaes Tale havde vakt, forøgedes ved Lamoricieres Erklæring om Formindskelsen af den active Hær. J Nationalforsamlingens Møde interpellerede Bixio Regjeringen angaaende Underhandlingerne med Østerrig. Cavaignac indrømmede, at Underhandlingerne med Østerrig kun havde havt liden Fremgang. Først den 26de Novbr. vedblev han, erholdt vi Underretning om at Hs. Hellighed var flygtet fra Rom. Samme Dag befalede vi ved Telegraphen, at 3,500 Md. skulde paa 4 Fregatter i Toulon indskibes til Civita Vecchia; den Deputerede Courcelles har antaget den Mission at afgaae med denne Escadre til Rom eller derhen, hvor Paven opholder sig. Courcelles har modtaget følgende Jnstructioner: Han skal stille sig til Pavens Disposition og give ham tilbage den Frihed, man havde berøvet ham (Kuurren til venstre Side; Bifald til høire Side.) Ønsker Hs. Hellighed at begive sig til Frankerig, stilles en Fregat til hans Disposition; Troppernes Jlandsættelse beroer paa Courcelles's og den franske Gesandts Skjøn i Rom." – Lamoririere berettede, at Krigsbudgettet udgjorde 432 Mill. Fred. Hærens Styrke udgjorde hidtil 560,000 Md. og 110,000 Heste. Efter det System, han vilde forelægge Forsamlingen, vilde Effectivstanden reduceres til henved 300,000 Md. Hvorledes denne Formindskelse vil kunne bevirkes uden at skade Hærens Kraft, vil fremgaae af det nye Recruterings system, som jeg vil forelægge Dem, og hvorved Hærens Styrke endog vil forøges. - Ministeren udviklede derefter Grundtrækkene i sit System, der erindrede om det preuss. Landeværn og den preuss. Reserve. J den derefter følgende Discussion angrebes Generalen heftig af sine Medbeilere. Omsider er da Louis Napoleons Manifest udkommet. Man siger, at det er skrevet af Thiers. Man var berettiget til at formene, at Cavaignats glimrende Seier over hans Modstandere maatte sikkre hans Seier i Præsidentvalget; men Folket og Mænd, der ville kjende Landets Tilstand, formene, at det nu engang er umuligt at udrette Noget imod Napoleon, Bønderne, saa sige de, ville stemme for Napoleoniden, endog da naar han imidlertid skulde være død.
Viborger Samler, 1848-12-07
Storbrittannien og Jrland. London, den 27de Novbr. Over Boston haves med Dampskibet Hibernia, der forlod Boston den 15de Novbr., den Efterretning, at General Taylor er valgt til Præsident for de forenede Stater. Han havde af 200 Stemmer 173.
Viborger Samler, 1848-12-07
Jtalien. At Grev Rossi er falden som et Offer for en vidtforgrenet Sammensværgelse, er vist, allerede for længe siden var hans Undergang besluttet. Rossi lod haant om de ham meddeelte Advarsler. Morderen undkom; ingen af de i Nærheden staaende Carabiniers, Jngen af den forsamlede Gruppe lagde Haand paa Morderen, hvilket hentyder paa et udbredt Complot. Den venstre Side af det netop da forsamlede Kammer blev siddende; Præsidenten omtalte ikke Mordet med en Stavelse; den høire Side forlod i Bestyrtelse Salen. Corps diplomatique, hvoriblandt den tydske Rigsgesandt Heckscher, forlod i den høieste Forbittrelse Tribunen, og ilede tildeels ind i det Værelse, hvor den Snigmyrdedes Liig var ført hen. Svømmende i sit Blod laae Liget af den skjændig myrdede Minister, om hvilket flere Læger stode. Stødet var ført med saa sikker Haand, at det havde gjennemskaaret Hovedpulsaaren paa Halsen, saa at Rossi efter faa Minuter havde opgivet Aanden. Paa Spørgsmaalet om, hvorfor man ikke havde bemægtiget sig Morderens Person, erholdt man kun det Svar: "Det var et ungt Menneske; hvem kunde vel lægge Haand paa ham!" – Morderen undkom, og det er meget at betvivle at han vil blive greben.
Viborger Samler, 1848-12-07
Keiserdommet Østerrig. Fra Wien skrives under 27de Novbr., at Antallet af de i de sidste Kampdage for og i Wien Faldne vides endnu ikke med fuldkommen Nøiagtighed, da mange Jndivider savnes, om hvilke det er lader sig sige om de høre til de Faldnes Antal. Mange af de Faldne begravedes paa Stedet; Mange fandt Døden i Flammerne; dog anslaaer man Antallet af de Faldne og Saarede til mere end 5000 Md., af hvilke 1500 Mr. faldt i Kampen, og de øvrige ere saarede.
Viborger Samler, 1848-12-07
Wiener-Zeit. melder, at Keiseren har benaadet BanJellachich med Storkorset af Leopoldsordenen for hans hurtige Fremrykken imod Wien og for hans udmærkede Bistand ved Stadens Jndtagelse.